
 讛讻讬 讙专住讬谞谉 讜讗讬讘注讬转 讗讬诪讗 讘砖诇讜讛 注诇 诪谞转 诇诪砖讻谞讜 讜诇讗 诪砖讻谞讜. 讛讗 讚砖讚讛 讻讙讜谉 砖诇讜讛 讛注讜讘讚 讻讜讻讘讬诐 诪讬砖专讗诇 注诇 诪谞转 砖讗诐 诇讗 讗驻专注 诇讝诪谉 驻诇讜谞讬 讘讗 讜诪砖讻谞谞讬 诪拽专拽注 讝讜 讜转讛讗 砖诇讱 讜讛讗 讚拽转谞讬 驻讟讜专讛 诪谉 讛诪注砖专 讻诇 讝诪谉 砖诇讗 讘讗 讬砖专讗诇 讜诪砖讻谞讜 讚讗注''讙 讚诪讟讗 讝诪谞讬讛 讛讜讬讗 讘讞讝拽转 讛注讜讘讚 讻讜讻讘讬诐 讜讗诐 讛讬讛 讬砖专讗诇 谞讜讟诇 讞诇拽 讘驻讬专讜转 驻讟讜专讛 诪谉 讛诪注砖专 讜讙讘讬 注讘讚 讻讬 讛讗讬 讙讜讜谞讗 拽谞住讜讛 专讘谞谉 诇讬砖专讗诇 讜讗注''驻 砖诇讗 诪砖讻谞讜 讛注讜讘讚 讻讜讻讘讬诐 注讚讬讬谉 讘注讘讚 讝讛 拽谞住讜讛讜 讛讜讗讬诇 讜注讘专 讝诪谞讜 讜诇讗 驻专注: 讙讘讗讜. 讛注讜讘讚 讻讜讻讘讬诐 诇注讘讚: 讘讞讜讘讜. 砖讛讬讛 诇讜 注诇 讬砖专讗诇 讜讛讜讗 诇讗 诪讻专讜 诇讜 讜诇讗 诇讜讛 注诇讬讜: 住讬拽专讬拽讜谉. 讘砖注讛 砖讬砖专讗诇 诪讜驻拽专讬谉 诇讛专讬讙讛 讜讗诪专 诇注讜讘讚 讻讜讻讘讬诐 砖讗 拽专拽注 讝讜 讗讜 注讘讚 讝讛 讜讛谞讬讞谞讬: 诇讗 讬爪讗 诇讞讬专讜转. 讚讗讜谞住 讛讜讗 讜诇讬讻讗 诇诪拽谞住讬讛: 讞讬讬讘 诇注砖专. 注诇讬讛 讚讛讜讬 讻诪讜讻专: 讘讗谞驻专讜转. 讛驻住讚: 讚拽讗 诪砖转专砖讬 诇讬讛. 讛专讬 谞讛谞讛 诪讛诐 砖驻讜专注 讞讜讘讜 讛讬诇讻讱 诇注谞讬谉 注讬砖讜专 讞讬讬讘 讘诪注砖专 讜诪讬讛讜 讙讘讬 注讘讚 拽谞住讗 诪砖讜诐 诪讻讬专讛 讛讬讗 讜讝讛 诇讗 诪讻专 诪讚注转讜 讗诇讗 砖诇讗 诇专爪讜谞讜 讙讘讗讜 讜讗诪讗讬 谞拽谞住讬讛: 驻专讛谞讙. 诪爪讬拽 讜砖诐 注诇讬诇讜转 讜诪讻专讜 诇讜 讘讚诪讬 讗谞驻专讜转讜 砖讛注诇讬诇 注诇讬讜: 讛讬讛 诇讜 诇驻讬讬住. 讘讚讘专 讗讞专: 讜诇讗 驻讬讬住. 讜诪住专讜 诇讜 诪讚注转讜: 诇砖诇砖讬诐 讬讜诐. 诇讗讞专 砖诇砖讬诐 讬讞讝讜专 讗诇讬讜: 诇驻专讛谞讙 注讜讘讚 讻讜讻讘讬诐. 讜拽住''讚 诇注讘讜讚 注讘讜讚转 讛诪诇讱 注讚 讝诪谉 驻诇讜谞讬 讜诇砖讜讘: 讞讜抓 诪诪诇讗讻转讜. 讙讜驻讜 拽谞讜讬 诇讱 讜讘诇讘讚 砖诇讗 转砖转注讘讚 讘讜 砖诇讗 诪讻专讜 讗诇讗 诇讛砖讬讗讜 诇砖驻讞转讜 诇讜诇讚讜转 讚讛砖转讗 诇讗 诪驻拽注 诪诪爪讜转 诇讞诇诇 砖讘转讜转 讗''谞 诪讻专讜 诇诪诇讗讻转讜 讞讜抓 诪砖讘转讜转 讜讬诪讬诐 讟讜讘讬诐 诪讛讜: 诇讙专 转讜砖讘. 砖拽讘诇 注诇讬讜 砖诇讗 诇注讘讜讚 注讘讜讚转 讻讜讻讘讬诐 讜讗讜讻诇 谞讘讬诇讜转: 驻砖讜讟 诪讬讛讗. 诪转谞讬转': 讞讚讗. 诪讛谞讱 讘注讬讗: 注讬讬谉 讘诪讻讬诇转讬讱. 讘诪砖谞讛 讛住讚讜专讛 诇讱 诇讬讚注 诪讛 谞砖讬讘: 讛诪讜讻专 讘讬转讜 诇注讜讘讚 讻讜讻讘讬诐. 讘讗专抓 讬砖专讗诇 讚讗诪专 拽专讗 诇讗 转讞谞诐 诇讗 转转谉 诇讛诐 讞谞讬讬讛 讘拽专拽注 (注''讝 讚祝 讻.): 讜讻讜转讘. 诇讜 砖讟专: 讜诪注诇讛讜 讘注专讻讗讜转 砖诇讛谉. 诇讞讜转诪讜 讗祝 注诇 驻讬 砖讞砖讬讘讜转 讛讜讗 诇讛诐: 讜讚讬诇诪讗. 讛讗 讚诇讗 讙讝讜专 专讘谞谉 讘讛讱 讚讬诇诪讗 讗转讬 诇讝讘讜谞讬 诪讚注转讜: 讛谞讬 诪讬诇讬 讘讬转. 讚诇讗 住讙讬 诇讬讛 诇讗讬谞砖 讘诇讗 讘讬转 讜诇讗 注讘讬讚讬 讗讬谞砖讬 讚诪讝讘谞讬: 讗转讬 诇讝讘讜谞讬. 讜讙讝专讬谞谉 讘讛讗 讗讟讜 诪讻讬专讛 讚注诇诪讗 讜诇讗 转驻砖讜讟: 砖诇讞 诇讛讜 专讘讬 讗诪讬. 诇讛谞讱 讚讘注讜 诪讬谞讬讛: 诪讬谞讬 讗诪讬 讘专 谞转谉 转爪讗 转讜专讛. 讛讜专讗讛 讝讜 诇讬砖专讗诇: 拽讜谞住讬诐 讗讜转讜. 诇驻讚讜转 诪讬讚 讛注讜讘讚 讻讜讻讘讬诐: 讚讜拽讗 讗讜 诇讗讜 讚讜拽讗. 讚诇讗 拽谞住讬谞谉 诇讬讛 讻讜诇讬 讛讗讬 讜讙讜讝诪讗 拽讗诪专: 注讚 注砖专讛. 讗诇诪讗 讘讛谞讱 讚拽谞讜住 专讘谞谉 讘诪讻讬专讛 讚讬讚讛讜 诇讗 拽谞讜住 讻讜诇讬 讛讗讬: 讗讬谉 诪讜讻专讬谉 讘讛诪讛 讙住讛. 讙讝讬专讛 诪砖讜诐 砖讗诇讛 讜砖讻讬专讜转 讜谞住讬讜谞讬 讘诪住讻转 注''讝 (讚祝 讟讜.): 砖讗谞讬 注讘讚. 讻诇讜诪专 诇注讜诇诐 讗讬诪讗 诇讱 讚注讘讚 讚讜拽讗 讜砖讗谞讬 注讘讚 讻讜': 讗讜 诇讗讜 讚讜拽讗. 讚讗讬 讘注讜 诪讬谞讬讛 讟驻讬 拽谞住讬谞谉 诇讬讛 注讚 讚驻专讬拽 讜讗讜专讞讗 讚诪诇转讗 讛讜讗 讚谞拽讟: 注讚 诪讗讛. 讜拽住''讚 讛''讛 诇注讘讚: 砖讗谞讬 注讘讚 讚诇讗 讛讚专 诇讬讛. 讻诇讜诪专 讚讬诇诪讗 转专讜讬讬讛讜 讚讜拽讗 讜注讘讚 讛讬讬谞讜 讟注诪讗 讚诇讗 拽谞住讜讛讜 讻讜诇讬 讛讗讬 讚诇讗 讛讚专 诇诪专讬讛 讘转专 讚驻专讬拽 诇讬讛 讚讛讗 转谞谉 讬爪讗 诇讞讬专讜转: 讜驻专讻讬谞谉 讗诇讗 讘讛诪讛 诪''讟 拽谞住讬谞谉 诇讬讛 讻讜诇讬 讛讗讬 诪砖讜诐 讚讛讚专讛 诇讬讛 诇讬拽谞住讬讛 讟驻讬 讞讚. 诪讻讚讬 讚诪讬讛 讛讬讛 诇讱 诇拽讜谞住讜 讬讜转专 诪谉 讛注讘讚 讜转讜 诇讗 讛讜讗讬诇 讜讟注诪讗 诪砖讜诐 讚讛讚专讛 诇讬讛 讛讜讗 讗讬谉 讻讗谉 讗诇讗 讻讚讬 讚诪讬讛 讜讗转讛 拽讜谞住讜 诪讬' 注讚 拽' 讗讜讬 诇讜 讘讞讝专讛 讝讜: 诪讬诇转讗 讚诇讗 砖讻讬讞讗 讛讬讗. 砖讬诪讻专讜讛讜 诇注讜讘讚 讻讜讻讘讬诐: 诪讛讜 砖讬拽谞住讜 讗转 讘谞讜. 诇驻讚讜转讜: 讗诐 转讬诪爪讬 诇讜诪专. 讛讱 讚诪讘注讬讗 诇谉 讘讘讻讜专讜转 讻讛谉 讛爪讜专诐 讗讜讝谉 讛讘讻讜专 讜注讘专 诪砖讜诐 讻诇 诪讜诐 诇讗 讬讛讬讛 讘讜 讚讗诪专讬' 讛转诐 诇讗 讬砖讞讟 注讜诇诪讬转 讜诪讘注讬讗 诇谉 爪专诐 讜诪转 诪讛讜 砖讬拽谞住讜 讘谞讜 讗讞专讬讜 讜讗诐 转讬诪爪讬 诇讜诪专 讘讛讛讬讗 讚拽谞住讜讛讜 讛讗 讚讛讻讗 诇讗 诪讬驻砖讟 诇谉 诪讬谞讛 讚讛转诐 拽讗 注讘讚 讗讘讜讛 讗讬住讜专讗 讚讗讜专讬讬转讗 讗讘诇 诪讜讻专 注讘讚讜 诇注讜讘讚 讻讜讻讘讬诐 讗讬住讜专讗 讚专讘谞谉 讛讜讗 讚注讘讚: 

转讜住驻讜转



 讘砖诇讜讛 注诇 诪谞转 诇诪砖讻谞讜 讻讜'. 驻讬专砖 讘拽讜谞讟专住 砖讗诐 诇讗 讗驻专注 注讚 讝诪谉 驻诇讜谞讬 讘讗 讜诪砖讻谞谞讬 诪拽专拽注 讝讜 讜转讛讗 砖诇讱 讜讻诇 讝诪谉 砖诇讗 讘讗 讬砖专讗诇 讜诪砖讻谞讜 讛讜讬 讘讞讝拽转 注讜讘讚 讻讜讻讘讬诐 讜讙讘讬 注讘讚 讻讬 讛讗讬 讙讜讜谞讗 拽谞住讜讛 专讘谞谉 诇讬砖专讗诇 讛讜讗讬诇 讜注讘专 讛讝诪谉 讜诇讗 驻专注 讜讗注''驻 砖诇讗 诪砖讻谞讜 注讚讬讬谉 讜拽砖讛 讚讛讜讛 诇讬讛 诇诪讬诪专 讗讬讚讬 讜讗讬讚讬 讚诪讟讗 讝诪谞讬讛 诇讻讱 谞专讗讛 讚讗转讗 诇砖谞讜讬讬 砖谞讜讬讗 拽诪讗 讛讗 讚诪讟讗 讝诪谞讬讛 讜讛讗 讚诇讗 诪讟讗 讝诪谞讬讛 讜讛讗 讚讗拽砖讬谞谉 讙讘讬 注讘讚 讚诪讟讗 讝诪谞讬讛 爪专讬讻讗 诇诪讬诪讚 讘砖诇讜讛 注诇 诪谞转 诇诪砖讻谞讜 讜诇讗 诪砖讻谞讜 讚住''讚 讻讬讜谉 讚诇讗 诪砖讻谞讜 注讚讬讬谉 诇讗 讬爪讗 诇讞讬专讜转 拽讗 诪砖诪注 诇谉 讚讛讜讗讬诇 讜讘讬讚讜 诇诪砖讻谞讜 讚讬讜爪讗 诇讞讬专讜转: 讛诪讜讻专 注讘讚讜 诇驻专讛谞讙 注讜讘讚 讻讜讻讘讬诐. 驻讬' 讘拽讜谞讟专住 诪爪讬拽 讜砖诐 注诇讬诇讜转 讜诪讻专讜 诇讜 讘讗讜转谉 讚诪讬诐 砖讛注诇讬诇 讜拽砖讛 讚诇讗 砖讬讬讱 注诇 讝讛 诇砖讜谉 诪讻讬专讛 讜诇讬砖谞讗 砖讛讬讛 诇讜 诇驻讬讬住 讜诇讗 驻讬讬住 诇讗 诪砖诪注 讛讻讬 讜注讜讚 讚诪讚诪讬 诇诪讜讻专讜 诇砖诇砖讬诐 讬讜诐 讜谞专讗讛 讚讛驻专讛谞讙 谞讜讟诇 注讘讚讜 注诇 讻讜专讞讜 讗诇讗 砖谞讜转谉 诇讜 讚诪讬诐 诇讻讱 驻专讬讱 讚讗诪讗讬 讬爪讗 诇讞讬专讜转 讻讬讜谉 讚讛讜讬 讘注诇 讻讜专讞讜 讻诪讜 讙讘讗讜 讘讞讜讘讜 讜诪砖谞讬 讚讛讬讛 诇讜 诇驻讬讬住 讚讻讬讜谉 讚谞讜转谉 讚诪讬诐 讜讚讗讬 讛讬讛 诪转驻讬讬住 讘讚讘专 诪讜注讟 讜诪讚诪讬 诇讜 谞诪讬 诇诪讜讻专讜 诇砖诇砖讬诐 讬讜诐 讚讗讞专 砖讙讜诪专 诪诇讗讻转讜 讚专讻讜 诇讛讞讝讬专讜 诇讬砖专讗诇 讜讬砖专讗诇 诪讞讝讬专 诇讜 讛讚诪讬诐: 讜讻讜转讘 讜诪注诇讛 讘注专讻讗讜转 砖诇讛诐. 驻讬专砖 讘拽讜谞讟专住 讗祝 注诇 驻讬 讚讞砖讬讘讜转 讛讜讗 诇讛谉 讜拽砖讛 讚砖讟专讜转 讛注讜诇讬谉 讘注专讻讗讜转 砖诇 注讜讘讚讬 讻讜讻讘讬诐 诪讻砖专讬谞谉 讜诇讗 诪驻诇讙讬谞谉 讘讬谉 诇讻转讞讬诇讛 讘讬谉 诇讚讬注讘讚 讜诪驻专砖 专讘讬谞讜 转诐 讚讗注''讙 讚谞专讗讛 讻诪拽讬讬诐 讛诪拽讞 砖专讬 讛讻讗 讜讛讛讬讗 讚驻专拽 拽诪讗 讚注''讝 (讚祝 讬讙.) 讛讜诇讻讬谉 诇讬专讬讚 砖诇 注讜讘讚讬 讻讜讻讘讬诐 讜诇讜拽讞讬诐 诪讛谉 讘讛诪讛 讜注讘讚讬诐 诪驻谞讬 砖讛讜讗 讻诪爪讬诇 诪讬讚诐 讜诪注诇讛 讘注专讻讗讜转 砖诇 注讜讘讚讬 讻讜讻讘讬诐 讛转诐 谞诪讬 诪拽讬讬诐 讛诪拽讞 讜诪转驻专住诐 讛讚讘专 砖诪讛谞讛 诇注讘讜讚转 讻讜讻讘讬' 讜讗驻讬' 讛讻讬 砖专讬: 讗讜 诇讗讜 讚讜拽讗. 驻讬专砖 讘拽讜谞讟专住 讚诇讗 拽谞住讬谞谉 诇讬讛 讻讜诇讬 讛讗讬 讜讙讜讝诪讗 拽讗诪专 讜拽砖讛 讚讗诐 讻谉 讗讬讝讛 砖讬注讜专 讬讛讬讘 讚讗讻转讬 诇讗 讬讚注 讛讛讬讗 讚拽讜谞住讬谉 讗讜转讜 注讚 注砖专讛 讚谞讬诪讗 讘讬讛 讛讛讜讗 砖讬注讜专讗 讜谞专讗讛 诇驻专砖 讗讜 诇讗讜 讚讜拽讗 讗诇讗 讗驻讬诇讜 讘讬讜转专 诪诪讗讛 拽谞住讬谞谉 诇讬讛 注讚 讚驻专讬拽 讻注谞讬谉 砖驻讬' 讘拽讜谞讟专住 讘讗讬讻讗 讚讗诪专讬 讜诪讬讬转讬 诪讘讛诪讛 讚拽讜谞住讬谉 讗讜转讜 注讚 注砖专讛 讘讚诪讬讛 讗诇诪讗 诇讗讜 讚讜拽讗 讚讛讜讗 讛讚讬谉 讟驻讬 讻讚拽讗诪专 讛讻讗 注讚 诪讗讛 讙讘讬 注讘讚讬诐 讜讛讜讗 讛讚讬谉 讚讛讻讗 诇讗讜 讚讜拽讗: 讛转诐 讚讗讬住讜专讗 讚讗讜专讬讬转讗. 讜讘驻专拽 讻诇 驻住讜诇讬 讛诪讜拽讚砖讬谉 (讘讻讜专讜转 诇讚:) 讙讘讬 爪专诐 讗讜讝谉 讛讘讻讜专 拽讗诪专 讚诇讬讻讗 诇诪讬驻砖讟 诪讛讻讗 讚砖讗谞讬 注讘讚 讚诪驻拽注 诇讬讛 诪诪爪讜转 讗诐 讻谉 讛讜讛 诪爪讬 诇诪讬诪专 讛讻讗 讗诐 转讬诪爪讬 诇讜诪专 讚讛转诐 诇讗 拽谞住讜 讛讻讗 拽谞住讜 诪砖讜诐 讚诪驻拽注 诇讬讛 诪诪爪讜转 讜讻谉 讛转诐 讛讜讛 诪爪讬 诇诪讬诪专 讗讬驻讻讗 讻讬 讛讻讗: 

专砖讘"讗

 讜讗讬讘注讬转 讗讬诪讗 讘砖诇讜讛 注诇 诪谞转 诇诪砖讻谞讜 讜诇讗 诪砖讻谞讜. 驻讬专砖 诇注讜诇诐 讘讚诪讟讗 讝诪谞讬讛 讜讚讗诪专讬谞谉 诪注讬拽专讗 讜讚拽讗 拽砖讬讗 诇讱 诪讟讗 讝诪谞讬讛 爪专讬讻讗 诇诪讬诪专, 讛讻讗 讘砖诇讜讛 注诇 诪谞转 诇诪砖讻谞讜 讜诇讗 诪砖讻谞讜. 讜拽讗 诪砖诪注 诇谉 砖讗祝 注诇 驻讬 砖诇讗 诪砖讻谞讜 注讚讬讬谉 讜讗讬谞讜 诪讜驻拽注 诪诪爪讜转, 诪讻诇 诪拽讜诐 讻讬讜谉 讚讘讬讚讜 砖诇 谞讻专讬 诇诪砖讻谞讜 注讻砖讬讜 讜讻砖讬讞驻讜抓 诇诪砖讻谞讜 讬诪砖讻谞讜 讜诇讗 讞砖砖 讝讛 诇驻专讜注 讞讜讘讜 拽讜讚诐 砖讬讙讬注 讝诪谞讜 讛专讬 讛讜讗 讻讗讬诇讜 诪砖讻谞讜 讜讛驻拽讬注讜 诪诪爪讜转. 讻讱 驻讬专砖讜 讘转讜住驻讜转. 讜注讬拽专.



讛诪讜讻专 注讘讚讜 诇讛驻专讛谞讙 谞讻专讬 讬爪讗 诇讞讬专讜转. 驻讬专砖 专砖"讬 讝"诇 砖诇拽讞讜 讘讗谞驻专讜转 砖讛讬讛 诪注诇讬诇 注诇讬讜. 讜讗讬谞讜 诪讞讜讜专, 讚诇讗 讗转讬 讘讬讛 砖驻讬专 诇砖讜谉 诪讻讬专讛, 讜注讜讚 诪讗讬 拽讗 诪讚诪讛 诇讬讛 讘住诪讜讱 诇诪讻讬专转 砖诇砖讬诐 讬讜诐. 讜诇驻讬讻讱 驻讬专砖讜 讘转讜住驻讜转 砖讛驻专讛谞讙 谞讜转谉 诇讜 讚诪讬诐 讗诇讗 砖诇讜拽讞讜 讘讚诪讬讜 讘讛讻专讞 讜讚专讻谉 诇讛砖转砖诪 讘讛谉 诇诪诇讗讻转谉 讜诇拽爪转 讬专讞讬谉 讗讞专 砖诪砖诇讬诪讬谉 诪诇讗讻转谉 诪讞讝讬专讬谉 讗讜转讜 讜诇讜拽讞讬谉 讚诪讬讜 讜讛讬诇讻讱 讚讜诪讛 诇讙讘讗讜 讘讞讜讘讜 讜诪讻讬专转 砖诇砖讬诐, 讜讛讬讬谞讜 谞诪讬 讚拽讗诪专 讛讬讛 诇讜 诇驻讬讬住 讚讻讬讜谉 砖讗讬谞讜 诇讜拽讞讜 讗诇讗 讘讚诪讬讜 诪爪讜讬 讛讜讗 诇讛转驻讬讬住 讘讻诇 砖讛讜讗 讜诇讜拽讞 诇讜 [讘谞讚驻住: 诪诪拽讜诐 讗讞专].



讜诪注诇讛 讘注专讻讗讜转 砖诇讛谉. 驻讬专砖 专砖"讬 讝"诇 讗祝 注诇 驻讬 砖谞专讗讛 讻诪讞砖讬讘 转讜专转诐. 讜讗讬谞讜 谞专讗讛, 讚讛讗 讚转谞谉 讻诇 讛砖讟专讜转 讛注讜诇讜转 讘注专讻讗讜转 砖诇 谞讻专讬诐 讻砖专讬谉 诇讗 砖谞讗 诇讻转讞讬诇讛 讜诇讗 砖谞讗 讚讬注讘讚. 讜专讘讬谞讜 转诐 讝"诇 驻讬专砖 讗祝 注诇 驻讬 砖谞专讗讛 讻诪拽讬讬诐 讛诪拽讞 诇专爪讜谞讜.



讚讜拽讗 讗讜 诇讗讜 讚讜拽讗. 驻讬专砖 专砖"讬 讝"诇 诪讗讛 讚讜拽讗 讗讜 讚讬诇诪讗 驻讞讜转 诪讻讗谉 讜诪讗讛 讙讜讝诪讗. 讜讗讬谞讜 谞专讗讛, 讚讗讬 诇讗讜 讚讜拽讗 讗诐 讻谉 诇讗 讬讚注讬谞谉 砖讬注讜专讗 讻诇诇. 讜注讜讚 讚讗讬讚讱 讚讘住诪讜讱 注诇 讻专讞讬谉 诇讗讜 讘讛讻讬 驻讬专讜砖讬讛 讗诇讗 讗讬 讚讜拽讗 注讚 注砖专讛 讜诇讗 讬讜转专 讗讜 讚讬诇诪讗 讗驻讬诇讜 讬讜转专, 讜专砖"讬 讝"诇 讻谉 驻讬专砖, 讜诇驻讬讻讱 驻讬专砖讜 讘转讜住驻讜转 讛讗 讚讛讻讗 谞诪讬 讚讻讜转讛 讻诇讜诪专 讚讜拽讗 诪讗讛 讜诇讗 讬讜转专 讗讜 讚讬诇诪讗 诇讗讜 讚讜拽讗 讗诇讗 讗驻讬诇讜 讬讜转专 诪诪讗讛, 讜讗转讬讗 诇诪讬驻砖讟讛 诪讚专讘讬 砖诪注讜谉 讘谉 诇拽讬砖 讚讗诪专 讛诪讜讻专 讘讛诪讛 讙住讛 诇谞讻专讬 拽讜谞住讬谉 讗讜转讜 注讚 注砖专讛 讘讚诪讬讛, 讜拽住诇拽讗 讚注转讬讛 讚注讘讚 讜讘讛诪讛 讞讚 讚讬谞讗 讗讬转 诇讛讜 讜讗驻讬诇讜 讛讻讬 拽转谞讬 注讚 注砖专讛 讘讚诪讬讛 讗诇诪讗 注砖专讛 诇讗讜 讚讜拽讗 讗诇讗 讗驻讬诇讜 讬讜转专 注诇 注砖专讛 注讚 诪讗讛 讻注讘讚, 讛讬诇讻讱 诪讗讛 谞诪讬 讚拽转谞讬 讙讘讬 注讘讚 诇讗讜 讚讜拽讗 讗诇讗 讗驻讬诇讜 讬讜转专 诪诪讗讛.





讛诪讗讬专讬

讛讬讛 讬砖专讗诇 讝讛 讞讬讬讘 诇讙讜讬 讜讙讘讛 诪诪谞讜 注讘讚讜 讘讞讜讘讜 砖诇讗 讘专爪讜谞讜 讗讜 砖诇拽讞讜讛讜 诪诪谞讜 住讬拽专讬拽讜谉 讜讛讜讗 讝诪谉 砖砖讜谞讗讬讛诐 砖诇 讬砖专讗诇 诪讜驻拽专讬谉 诇讛专讬讙讛 讜讘讗讜 注诇讬讜 诪讛诐 讜驻讚讛 注爪诪讜 讘注讘讚 讝讛 讘讻诇 讗诇讜 诇讗 讬爪讗 诇讞讬专讜转 讜砖诪讗 转讗诪专 讘讞讜讘讜 诪讬讛讗 讛专讬 讗诪专讜 讘诪讬 砖讗谞住讜 诪讘讬转 讛诪诇讱 讗转 讙专谞讜 砖讗诐 讘讗谞驻专讜转 专"诇 讚专讱 讙讝诇 讜讘诇讗 讟注谞讛 讜讝讛讜 诇砖讜谉 讗谞驻专讜转 专"诇 讗讬谉 驻讛 专讗讬讛 讗讬谞讜 讞讬讬讘 诇注砖专 注诇讬讛诐 诪诪拽讜诐 讗讞专 讜讛专讬 讛驻住讬讚诐 讗讘诇 讗诐 诇拽讞讜讛 讘讞讜讘讜 讛专讬 讝讛 讻诪讜讻专 讜讞讬讬讘 诇注砖专 注诇讬讛诐 诪诪拽讜诐 讗讞专 诇注谞讬谉 诪注砖专 讻诇 砖谞砖转专砖 诇讜 讜谞讛谞讛 诪诪谞讜 讜讚讗讬 讞讬讬讘 讘诪注砖专 讗讘诇 讘注讘讚 讗讬谉 转讻诇讬转 讛注谞讬谉 讗诇讗 拽谞住 注诇 砖诪讻专讜 诇讙讜讬诐 讜讝讛 诇讗 讘专爪讜谞讜 诪讻专 讜诪"诪 讻诇 砖诪讻专讜 讛讜讗 讗驻讬' 诇讗驻专讛谞讙 讙讜讬 专"诇 注讘讚 讛诪诇讱 讜诪诪讜谞讛 砖诇讜 讗注"驻 砖讛讜讗 讻诪讜讻专讞 讬爪讗 诇讞讬专讜转 砖诪"诪 讛讬讛 讬讻讜诇 诇驻讬讬住讜 诪诪拽讜诐 讗讞专:



诪讻专讜 诇讙讜讬 诇讝诪谉 讻讙讜谉 诇砖诇砖讬诐 讬讜诐 砖谞诪爪讗 诪驻拽讬注讜 诪谉 讛诪爪讜转 讗讜转讜 讝诪谉 讗讜 砖诪讻专讜 讞讜抓 诪诪诇讗讻转讜 讻诇讜诪专 砖诇讗 讬砖转注讘讚 讘讜 讘讞讜抓 诪讚注转讜 砖注讻砖讜 讛驻拽注转 诪爪讜转 转诇讜讬讛 讘专爪讜谉 讛注讘讚 讗讜 砖诪讻专讜 讞讜抓 诪谉 讛诪爪讜转 讻诇讜诪专 砖诇讗 讬讛讗 讬讻讜诇 诇讛驻拽讬注讜 诪谉 讛诪爪讜转 讗讜 讞讜抓 诪谉 讛砖讘转讜转 讜讬诪讬诐 讟讜讘讬诐 讻讚讬 砖诇讗 讬讝诇讝诇 讘讛诐 讗诇讗 砖讛驻拽讬注讜 砖讗专 诪爪讜转 讻诇 讗诇讜 住驻拽 讗诐 讬爪讗 诇讞讬专讜转 讗诐 诇讗讜 讜讗诐 转驻砖 讛注讘讚 诇专讘讜 讻讚讬 讚诪讬讜 诇驻讚讜转 注爪诪讜 讘讛诐 讗讬谉 诪讜爪讬讗讬谉 诪讬讚讜 讝讛 砖讻转讘谞讜 讘诪讻专 注讘讚讜 诇讙讜讬 诇讗 住讜祝 讚讘专 诇讙讜讬 讗诇讗 讗祝 诇讙专 转讜砖讘 讗讘诇 诪讻专讜 诇讻讜转讬 注讚 砖诇讗 谞注砖讜 讻讙讜讬诐 讙诪讜专讬诐 讗讜 诇讬砖专讗诇 诪砖诪讚 讛专讬 讝讛 住驻拽 讜讻讜转讬 诪砖谞注砖讜 讻讙讜讬诐 讙诪讜专讬诐 讗讬谉 住驻拽 砖讚讬谞讜 讻讙讜讬:



讛驻讬诇 讛注讘讚 注爪诪讜 诇讙讬讬住讜转 爪专讬讱 诇讜 砖讬砖转讚诇 诇讛讜爪讬讗讜 讘讻诇 爪讚 砖讬讜讻诇 讜讗诐 讗讬谞讜 讬讻讜诇 诇讛讜爪讬讗讜 诇讗 讘讚讬谞讬 讬砖专讗诇 讜诇讗 讘讚讬谞讬 讗讜诪讜转 讛注讜诇诐 诪讜转专 诇讜 诇讬讟讜诇 讚诪讬讜 讜诇诪讻专讜 诇讻转讞诇讛 讛谉 诪讝讛 砖讛讜讗 转讞转 讬讚讜 讛谉 诪讗讞专 讜讻讜转讘 讜诪注诇讛 讘注专讻讗讜转 砖诇讛诐 诪驻谞讬 砖讛讜讗 讻诪爪讬诇 诪讬讚诐 讜讻谉 讘讝讜 砖讗诪专讜 砖讛诪讜讻专 讘讬转 诇讙讜讬 讘讗专抓 讬砖专讗诇 专"诇 诇讗讞讚 诪注讜讘讚讬 讛讗诇讬诇讬诐 讚诪讬讜 讗住讜专讬诐 诪转讜专转 拽谞住 注诇 砖谞转谉 诇注讜讘讚讬 讛讗诇讬诇讬诐 讞谞讬讬讛 讘拽专拽注 诪讻诇 诪拽讜诐 讗诐 讗谞住讜讛讜 诇讜 讜讗讬谉 讬讻讜诇 诇讛讜爪讬讗讜 讘砖讜诐 爪讚 诪讜讻专讜 诇讻转讞诇讛 讜谞讜讟诇 讚诪讬讜 讜讻讜转讘 讜诪注诇讛 讘注专讻讗讜转 砖诇讛诐 诪驻谞讬 砖讛讜讗 讻诪爪讬诇 诪讬讚诐:



讻讘专 讘讬讗专谞讜 讘诪讜讻专 注讘讚讜 诇讙讜讬 砖拽讜谞住讬谉 讗讜转讜 注讚 注砖专讛 讘讚诪讬讜 诪讻诇 诪拽讜诐 讘诪讜讻专 讘讛诪讛 讙住讛 诇讙讜讬诐 砖讛讜讗 讗住讜专 讻诪讜 砖讘讬讗专谞讜 讘诪住讻转 注"讝 拽讜谞住讬谉 讗讜转讜 诇驻讚讜转讛 讛讬诪谞讜 注讚 诪讗讛 讘讚诪讬讛 专"诇 讗诐 诇讗 专爪讛 讛讙讜讬 诇拽讘诇 驻讞讜转 讜诪砖诐 讜讗讬诇讱 讗讬谉 拽讜谞住讬谉 讗讜转讜 讜砖讗诇讜 讘住讜讙讬讗 讝讜 讟注诐 讛讘讚诇 砖讘讬谞讬讛诐 讜讗诪专 讘转讞诇讛 诪砖讜诐 讚注讘讚讗 诇讗 讛讚专 诇讬讛 讻诇讜诪专 砖讛专讬 讬爪讗 诇讞讬专讜转 讗讘诇 讘讛诪讛 讞讜讝专转 诇讜 讜讞讝专 讜讛拽砖讛 讜讗讬 诪砖讜诐 讛讗 讚讬讜 砖转拽谞住讛讜 讘诪注讟 讬讜转专 诪讘注讘讚 讜讚讬讜 砖转拽谞住讛讜 讘讗讞讚 注砖专 讘讚诪讬讛 讗诇讗 砖讞讝专 讜驻讬专砖 讚注讘讚 诪讬诇转讗 讚诇讗 砖讻讬讞讗 讛讜讗 讜讚讬讜 讘注砖专讛 讘讚诪讬讜 讜诪"诪 讻转讘讜 讙讚讜诇讬 讛驻讜住拽讬诐 砖拽谞住讜转 讗诇讜 讗讬谉 诪讙讘讬谉 讗讜转诐 讘讞讜爪讛 诇讗专抓 砖讗讬谉 讚谞讬谉 讚讬谞讬 拽谞住讜转 讘讘讘诇 讗诇讗 砖讬砖 讞讜诇拽讬诐 诇讜诪专 砖诪讗讞专 砖拽谞住讜转 讗诇讜 诪转讜专转 讗讬住讜专 讗谞讜 讘讗讬诐 注诇讬讛诐 诪讙讘讬谉 讗讜转诐 讗祝 讘讞讜爪讛 诇讗专抓 讗诇讗 砖诪"诪 诇讗 讻诇 讛专讜爪讛 诇讬讟讜诇 讗转 讛砖诐 讬讟讜诇 讗诇讗 砖讬注砖讛 注诇 讬讚讬 讞讻诪讬诐 讜讬专讗讬 砖诪讬诐 诪讻讬讜谉 砖讘讬讗专谞讜 砖诇讗 讗诪专讜 讘诪讜讻专 注讘讚讜 诇讙讜讬 诇驻讚讜转讜 注讚 注砖专讛 讘讚诪讬讜 讗诇讗 诪转讜专转 拽谞住 讗诐 诪讻专 注讘讚讜 讜诪转 讗讬谉 拽讜谞住讬谉 讘谞讜 讗讞专讬讜 讜讻谉 讻讛谉 砖爪专诐 讗讜讝谉 讘讘讻讜专 讻讚讬 诇注砖讜转讜 讘注诇 诪讜诐 砖拽谞住讜 讗讜转讜 砖诇讗 讬砖讞讟 注讜诇诪讬转 讗诐 诪转 诇讗 拽谞住讜 讘谞讜 讗讞专讬讜 讜讻谉 讗诐 讻讬讜谉 诪诇讗讻转讜 讘诪讜注讚 砖讗诪专讜 讘诪拽讜诪讛 诇讗讘讚讛 讛讬诪谞讜 讗诐 诪转 诇讗 拽谞住讜 讘谞讜 讗讞专讬讜 讜讻谉 诪讛 砖讗诪专讜 砖讚讛 砖谞转拽讜讜爪讛 讘砖讘讬注讬转 专"诇 砖谞讬讟诇讜 拽讜爪讬讛 转讝专注 诇诪讜爪讗讬 砖讘讬注讬转 砖讗讬谉 讝讜 注讘讜讚讛 讙诪讜专讛 砖讬讛讗 专讗讜讬 诇拽谞讜住 注诇讬讛 讗讘诇 谞讬讟讬讬讘讛 专"诇 谞讝讚讘诇讛 讗讜 谞讬讚讬讬专讛 专"诇 砖讛注讘讬专 注诇讬讛 讚讬专 砖诇 讘讛诪讜转 诇讝讘诇讛 砖讘讗诇讜 拽谞住讜讛讜 砖诇讗 转讝专注 讗祝 诇诪讜爪讗讬 砖讘讬注讬转 讗诐 诪转 讘谞讜 讝讜专注讛 讜讻谉 讟讬诪讗 讟讛专讜转讬讜 砖诇 讞讘专讜 砖讛讜讗 讛讬讝拽 砖讗讬谞讜 谞讻专 讜诇讗 砖诪讬讛 讛讬讝拽 讗诇讗 砖诪转讜专转 拽谞住 讞讬讬讘讜讛讜 诇砖诇诐 讗诐 诪转 诇讗 拽谞住讜 讘谞讜 讗讞专讬讜 讜讻讘专 讘讬讗专谞讜 注谞讬谉 讻诇诐 讬讜转专 讘砖谞讬 砖诇 诪讜注讚 拽讟谉 讜讘诪住讻转 讬讘诪讜转 诪"讞 讘' 讗诪专讜 砖讛诇讜拽讞 注讘讚 诪谉 讛讙讜讬 讜诇讗 专爪讛 诇诪讜诇 诪讙诇讙诇 注诪讜 讻诇 砖谞讬诐 注砖专 讞讚砖 讜讞讜讝专 讜诪讜讻专讜 诇讙讜讬诐:



讻讘专 讘讬讗专谞讜 讘诪砖谞讛 砖讛诪讜讻专 讗转 注讘讚讜 诇讞讜爪讛 诇讗专抓 讬爪讗 诇讞讬专讜转 讜爪专讬讱 讙讟 砖讞专讜专 诪专讘讜 砖谞讬 砖拽谞讗讜 诇讙讜驻讜 诪"诪 讬砖 诇诪讚讬诐 诪住讜讙讬讗 讝讜 砖讻诇 砖讛讜讗 讗讜诪专 砖讟注讛 讜住讘讜专 讛讬讛 注诇 讗讜转讜 诇讜拽讞 砖讘讗专抓 讬砖专讗诇 讛讬讛 讚专 讗诐 讛讚讘专 诪讜讻讬讞 砖讻谉 诇讗 讬爪讗 诇讞讬专讜转 讜讛讜讗 砖讗诪专讜 砖讗诐 讻转讘 讘砖讟专 诇驻诇谞讬 讗谞讟讜讻讬 讗诐 讗讬谉 诇讜 讘讬转 讘讗专抓 讬砖专讗诇 讗注"驻 砖讬砖 诇讜 砖诐 讗讜砖驻讬讝 拽讘讜注 砖讛讜讗 谞讻谞住 讜讬讜爪讗 砖诐 转诪讬讚 讬爪讗 诇讞讬专讜转 讛讗 讗诐 讬砖 诇讜 讘讬转 讘讗专抓 讬砖专讗诇 诇讗 讬爪讗 住讘讜专 讛讬讛 砖讬讚讜专 砖诐 讜讗诐 讻转讘 诇讜 诇驻诇谞讬 砖讘讗谞讟讜讻讬讗 讗驻讬' 讛讬讛 诇讜 讘讬转 讘讗专抓 讬砖专讗诇 讬爪讗 砖讛专讬 讻转讘 诇讜 砖讘讗谞讟讜讻讬讗 砖讛讬讗 讞讜爪讛 诇讗专抓 讻转讘 诇讜 诇讗谞讟讜讻讬 讛砖专讜讬 讘诇讜讚 讗驻讬' 诇讗 讛讬讛 诇讜 讘讬转 讗讜 讗驻讬' 讗讜砖驻讬讝 拽讘讜注 诇讗 讬爪讗 诇讞讬专讜转 讛讜讗讬诇 讜讻转讘 诇讜 砖讛讜讗 砖专讜讬 讘诇讜讚 砖讛讜讗 诪讗专抓 讬砖专讗诇 讜诪"诪 讬专讗讛 砖讚讘专讬诐 讗诇讜 讻诇诐 诇讚讘专讬 专砖讘"讙 谞讗诪专讜 讜讗讬谉 讛诇讻讛 讻谉 讜讛专讗讬讬讛 砖讛专讬 讘讬讗专谞讜 砖讛诇讜拽讞 讗谞讜 拽讜谞住讬谉 讜诪讛 诇谞讜 讘讻讜谞转 讛诪讜讻专 讜砖诪讗 转讗诪专 讜讗"讻 专砖讘"讙 讛讬讗讱 讗诪专讛 砖诪讗 讛讜讗 讞讜诇拽 诇讜诪专 砖拽讜谞住讬谉 讗转 讛诪讜讻专 诇讛讞讝讬专 讚诪讬讜:





转讜住驻讜转 专讬"讚

讗专讬讘"诇 讛诪讜讻专 注讘讚讜 诇讻谞注谞讬 拽讜谞住讬谉 讗讜转讜 诇驻讚讜转讜 注讚 注砖专讛 讘讚诪讬讜 讜诇砖讞专专讜:



讚讜拽讗 讗讬 诇讗讜 讚讜拽讗 讜诇讗 讗讬驻砖讬讟. 讗专"诇 讛诪讜讻专 讘讛诪讛 讙住讛 诇讻谞注谞讬 拽讜谞住讬谉 讗讜转讜 诇驻讚讜转讛 注讚 诪讗讛 讘讚诪讬讛 讘注讗 诪讬谞讬讛 专' 讬专诪讬讛 诪专讘讬 讗诪讬 诪讻专 注讘讚讜 诇讻谞注谞讬 讜诪转 诪讛讜 砖讬拽谞住讜 讘谞讜 讗讞专讬讜 诇讚讬讚讬讛 拽谞住讜讛讜 专讘谞谉 讜讛讗 诇讬转讬讛 讗讜 讚诇诪讗 诇诪诪讜谞讬讛 拽谞住讜讛 讜讛讗 讗讬转讬讛 讜驻砖讟 诇讬讛 诇讚讬讚讬讛 拽谞住讜讛 诇讘专讬讛 诇讗 拽谞住讜讛 讗讜 诇讞讜抓 诇讗专抓 转"专 讛诪讜讻专 注讘讚讜 诇讞讜抓 诇讗专抓 讬爪讗 诇讞讬专讜转 讜爪专讬讱 讙讟 砖讞专讜专 诪专讘讜 砖谞讬 讜诪驻住讬讚 诇讜拽讞 讗转 讚诪讬讜. 驻讬' 讗注"驻 砖讗讬谉 讛诇讜拽讞 专砖讗讬 诇讛讜爪讬讗讜 诪讗"讬 讘注诇 讻专讞讜 砖诇 注讘讚 讻讚转谞谉 讛讻诇 诪注诇讬谉 诇讗"讬 讜讗讬谉 讛讻诇 诪讜爪讬讗讬谉 讗讞讚 谞砖讬诐 讜讗' 注讘讚讬诐 讜讗驻"讛 讻讬讜谉 砖拽谞讗讜 注"讚 诇讛讜爪讬讗讜 拽谞住讬' 诇讬讛 砖讬讜爪讬讗谞讜 诇讞讬专讜转 砖诪讗 讬转驻转讛 讜讬诇讱 讗讞专讬讜 讜讗注"驻 砖讞讜讝专 讛诇讜拽讞 讜讗讜诪专 讻砖专讜讗讛 砖讘"讚 讻讜驻讬谉 讗讜转讜 诇砖讞专专讜 讗谞讬 讗讚讜专 讘讗"讬 讗讬谉 砖讜诪注讬谉 诇讜 讗诇讗 讗诪专讬' 讻讬讜谉 砖拽谞讗讜 注"讚 诇讛讜诇讬讻讜 诇讞讜"诇 拽谞讛 注爪诪讜 讘"讞. 讜讚讜拽讗 讛诪讜讻专 注讘讚讜 诇讞讜"诇 拽谞住讜 讗讘诇 讛诪讜爪讬讗 注爪诪讜 诇讞讜"诇 诇讗 拽谞住讜 砖讛专讬 讗诐 专讜爪讛 讛注讘讚 诇诪讗谉 讜诇住专讘 讘讜 砖诇讗 讬讜爪讬讗谞讜 讬讻讜诇. 讜诇讗 注讜讚 讗诇讗 讗讬 (诇讗) 诪讻专讜 砖诐 讗讞专 砖讬爪讗 讗讘讚 讛注讘讚 讝讻讜转讜 讻讚讗诪专讬谞谉 讘讙诪' 诪驻谞讬 砖讛讬讛 诇讜 诇住专讘 讜诇讗 住讬专讘 讜爪专讬讱 讙讟 砖讞专讜专 诪专讘讜 砖谞讬 砖讛诪讜讻专 注讘讚讜 诇讻谞注谞讬诐 爪专讬讱 讙讟 砖讞专讜专 诪专讘讜 专讗砖讜谉 讚讻谞注谞讬 诇讗 拽谞讬 诇讬讛 讗诇讗 诇诪注砖讛 讬讚讬讜 讜拽谞讬谉 讛讗住讜专 注讚讬讬谉 谞砖讗专 讗爪诇 专讘讜 专讗砖讜谉 讗讘诇 讻砖诪讻专讜 讬砖专讗诇 诇讞讜"诇 拽谞讛 讛诇讜拽讞 砖谞讬 讛拽谞讬讬谞讬诐 讜谞住转诇拽 专讘讜 专讗砖讜谉 诪注诇讬讜 住讬诇讜拽 讙诪讜专 讛讬诇讻讱 爪专讬讱 讙讟 砖讞专讜专 诪专讘讜 砖谞讬:





诪讛专砖"讗 - 讞讬讚讜砖讬 讛诇讻讜转

讘讚"讛 讗讜 诇讗讜 讚讜拽讗 讻讜' 讜诪讬讬转讬 诪讘讛诪讛 讻讜' 讗诇诪讗 诇讗讜 讚讜拽讗 讚讛"讛 讟驻讬 讻讜' 注讻"诇 讚诇驻专砖"讬 讗讬讻讗 诇驻专讜砖讬 讘驻砖讬讟讜转 讚讘砖谞讬 讛诇砖讜谞讜转 诪讬讬转讬 诇讬讛 讚诪砖诪注 诇讬讛 讚讛讛讜讗 讚专"诇 讚讜拽讗 讛讜讗 讜讗"讻 注"讻 讛讱 讚专讬讘"诇 诇讗讜 讚讜拽讗 讗讘诇 诇讚讘专讬 讛转讜住' 诇讬讻讗 诇驻专讜砖讬 讛讻讬 讘诇讬砖谞讗 拽诪讬讬转讗 讚讛讜讗 砖讜讗诇 讗诇讗讜 讚讜拽讗 讜讗驻讬诇讜 讘讬讜转专 诪诪讗讛 讜讛讜讗 讛砖讬讘 诇讜 讚诇讗讜 讚讜拽讗 讗诇讗 讘驻讞讜转 诪诪讗讛 讜诇讻讱 讛讜爪专讻讜 诇驻专砖 讘注"讗 讚讛砖讬讘 诇讜 讻讬讜谉 讚注"讻 讚讛讱 讞讚讗 诇讗讜 讚讜拽讗 讗讬讚讱 谞诪讬 诇讗讜 讚讜拽讗 讜讻谉 讬砖 诇驻专砖 讘讗讬讻讗 讚讗诪专讬 诇讚讘专讬 讛转讜住' 讜讚讜"拽:





诪讛专"诐

注"讗 讙诪' 讛转诐 讛讜讬 诇讬讛 诇驻讬讬住 讜诇讗 驻讬讬住. 注"讻 爪专讬讱 诇驻专砖 讚讛转诐 讗讬讬专讬 讻讙讜谉 砖讬砖 诇讜 诪诪讜谉 讗讞专 讘诪讛 诇驻讬讬住 讜诇讗 驻讬讬住 讜诇讻讱 讬爪讗 诇讞讬专讜转 讜讘讘专讬讬转讗 讚诇注讬诇 讚拽转谞讬 讙讘讗讜 讘讞讜讘讜 讜讻讜' 诇讗 讬爪讗 诇讞讬专讜转 讗讬讬专讬 砖诇讗 讛讬讛 诇讜 诪诪讜谉 讗讞专 诇驻讬讬住 讛注讜讘讚 讻讜讻讘讬诐 讘讞讜讘讜 讜诇讻讱 诇讗 讬爪讗 诇讞讬专讜转 讻爪"诇 诇驻讬' 讛拽讜谞讟专住 讚讗诇"讻 转拽砖讬 讘讘专讬讬转讗 讚诇注讬诇 谞诪讬 谞讬诪讗 讚讛讬讛 诇讜 诇驻讬讬住 讜讗驻砖专 砖诇讝讛 讻讬讜谞讜 讛转讜住' 讘诪讛 砖讻转讘讜 讘讚"讛 讛诪讜讻专 注讘讚讜 诇驻专讛谞讙 注诇 驻讬' 专砖"讬 讜注讜讚 讚诇讬砖谞讗 讚讛讬讛 诇讜 诇驻讬讬住 讜诇讗 驻讬讬住 诇讗 诪砖诪注 讛讻讬 讚讛诇砖讜谉 诪砖诪注 讚讛讬讛 诇讜 诇驻讬讬住 注讻"驻 诪讛 砖讗讬谉 讻谉 诇驻讬' 专砖"讬 讚爪专讬讱 诇驻专砖 讚讛讬讛 诇讜 诪诪讜谉 讗讞专 诇驻讬讬住 讜拽"诇:


专砖"讬 讚"讛 讜诪注诇讛讜 讻讜' 讗注"驻 讚讞砖讬讘讜转 讛讜讗 诇讛诐. 专"诇 讜讛讬讛 诇谉 诇讗住讜专 诪砖讜诐 讚诪讬拽专 砖诐 注讘讜讚转 讻讜讻讘讬诐 讻诪讜 讘讛讜诇讱 诇讚讜谉 诇驻谞讬 注专讻讗讜转 砖诇 注讜讘讚讬 讻讜讻讘讬诐:


转讜住' 讚"讛 讘砖诇讜讛 注诇 诪谞转 诇诪砖讻谞讜 讜讻讜' 注讚 诇讻讱 谞专讗讛 讜讻讜'. 讜讗"转 讛讬讗 讙讜驻讗 转拽砖讬 诇诪讛 诇讗 讗诪专 讙诪专讗 注讜讚 砖谞讜讬讗 讗讞专讬谞讗 讗讬讚讬 讜讗讬讚讬 讚诪讟讗 讝诪谞讬讛 讜讻砖诇讜讛 注诇 诪谞转 诇诪砖讻谞讜 讜诇讗 诪砖讻谞讜 讜诇讻讱 驻讟讜专 诪诪注砖专 讻诇 讝诪谉 砖讬砖专讗诇 诇讗 讘讗 讜诪砖讻谞讜 讜讙讘讬 注讘讚 拽谞住讜讛讜 专讘谞谉 讻驻专砖"讬 讬"诇 诪砖讜诐 讚讙诪' 住"诇 讚讘讛讗讬 讙讜讜谞讗 讗驻讬' 讙讘讬 砖讚讛 讞讬讬讘转 讘诪注砖专 讚讻讬讜谉 讚诪讟讗 讝诪谞讬讛 讗诐 讻谉 讛讜讗 砖诇 讬砖专讗诇 讘讛讞诇讟 讜拽"诇:


讚"讛 讜讻讜转讘 讜诪注诇讛 讜讻讜' 注讚 讜拽砖讛 讚砖讟专讜转 讛注讜诇讬谉 讘注专讻讗讜转 砖诇 注讜讘讚讬 讻讜讻讘讬诐 诪讻砖专讬谞谉 讻爪"诇 讜诇讗 诪驻诇讙讬谞谉 讘讬谉 诇讻转讞诇讛 讘讬谉 诇讚讬注讘讚 讜讻讜'. 专"诇 讜讗讬 讛讜讬 讻驻讬专讜砖 专砖"讬 讚讻砖谞讜转谞讬诐 诇讛诐 砖讟专 诇讞转讜诐 讛讜讛 诇讛诐 讞砖讬讘讜转 讛讬讛 诇谉 诇讗住讜专 诇讻转讞诇讛 诇讻诇 讛驻讞讜转 诪砖讜诐 讚诪讬拽专 砖诐 注讘讜讚转 讻讜讻讘讬诐:


讚"讛 讛转诐 讚讗讬住讜专讗 讚讗讜专讬讬转讗 讜讻讜' 讜讻谉 讛转诐 讛讜讬 诪爪讬 诇诪讬诪专 讗讬驻讻讗 讻讬 讛讻讗. 诇讗讜 讚讜拽讗 讻讬 讛讻讗 讗诇讗 专"诇 讚讛讜讛 诪爪讬 诇诪讬诪专 讛转诐 讗转"诇 讙讘讬 注讘讚 诇讗 拽谞住讜 诪砖讜诐 讚讗讬住讜专讗 讚专讘谞谉 讛讜讗 讗讘诇 讙讘讬 讻专诐 讛讜讬 讗讬住讜专讗 讚讗讜专讬讬转讗 讜拽"诇:





讞讻诪转 砖诇诪讛

讙诪' 诇讬砖专讗诇 诪讜诪专 诇讻讜转讬 诪讛讜 讻讜' 讻爪"诇:





专砖"砖

讙诪专讗 讛诪讜讻专 讘讬转 诇注讜讘讚 讻讜讻讘讬诐 讚诪讬讜 讗住讜专讬谉. 驻专砖"讬 讚讛讗讬住讜专 讛讜讗 诪砖讜诐 诇讗 转讞谞诐. 讜拽"诇 诪讚讜注 诇讗 拽谞住讜讛讜 砖讬讞讝讜专 讜讬拽谞讛讜 讻诪讜 讘注讘讚 讜讘讛诪讛 讙住讛. 讜讚讜讞拽 诇讜诪专 诪砖讜诐 讚诇讗 砖讻讬讞 讻"讻 诇讝讘讜谞讬 讘讬转讗 讻讚诇拽诪谉. 讜注讬' 诇拽诪谉 (诪讝) 讘诪砖谞讛 讘诪讜讻专 砖讚讛讜 诇注讜讘讚 讻讜讻讘讬诐. 讜讛专诪讘"诐 讘讞讘讜专讜 诪驻专砖 讚诪讻专讜 诇注讜讘讚 讻讜讻讘讬诐 专"诇 诇注讘讜讚 讗转 讛讘讬转 讜诇讻谉 诇讗 砖讬讬讱 讘讝讛 砖讬讞讝讜专 讜讬拽谞讛讜 砖讛专讬 讻讘专 谞讗住专. 讜转诪讬讛谞讬 砖讛专讬"祝 讜讛专讗"砖 讜讛讟讜砖"注 讛砖诪讬讟讜 诇讚"讝:



专砖"讬 讚"讛 诪诇转讗 讚诇讗 砖讻讬讞讗. 砖讬诪讻专讜讛讜 诇注讜讘讚 讻讜讻讘讬诐. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪讻专 注讘讚讜 讜诪转. 注讬讬谉 转讘讜讗讜转 砖讜专 住讬诪谉 诇讟 住拽"讝:





讞讬讚讜砖讬 讞转"住

砖讗谞讬 讛转诐 讚诪砖转专砖讬 诇讬'. 诇讗 讛讜"诪 诇砖谞讜讬讬 讘拽讬爪讜专 讛讻讗 诇讗 砖讬讬讱 拽谞住 讻驻讬专砖"讬 讜讛讜讗 诪讜讻专讞 讚讗诇转"讛 讛"谞 诪砖转专砖讬 诇讬' 讗诇讗 讛讜讗 讛讚讘专 砖讻转讘转讬 砖讛专讬 讝讛 诇讗 谞注诇诐 诪转讞诇讛 讚诇讗 砖讬讬讱 讘讙讘讗讜 讘讞讜讘讜 讻讜诇讬 讛讗讬 诇诪讬拽谞住讬' 讗讱 注讬拽讜专 讞讬讚讜转讬' 讛讬讛 讚讙讘讗讜 讘讞讜讘讜 讗讬谞讜 讘讻诇诇 讙讝讬专转 诪讻专 讚讗讬 讛讜讛 讘讻诇诇 讗驻讬' 诇讗 砖讬讬讱 讘讬' 拽谞住讗 诪"诪 讘讻诇诇 讙讝讬专转 诪讻专 讛讜讗 讜拽诪"诇 讙讘讗讜 讘讞讜讘讜 诇讗 讛讜讛 讻诪讜讻专 讜驻专讬讱 讗讬 讛讻讬 诪"讟 讘讗谞住讜 讘讬转 讛诪诇讱 讞讬讬讘 诇注砖专 讗注"讻 讚讛讜讛 讻诪讜讻专 讟讘诇讜 诇诪诇讱 讜讛"谞 诇讛讜讬 讘讻诇诇 讙讝专转 诪讻专 讜诪砖谞讬 诇注讜诇诐 诇讗 讛讜讛 讘讻诇诇 诪讻专 讗诇讗 讘诪注砖专 讻诇 讚诪砖转专砖讬 诇讬' 讞讬讬讘 诇注砖专 讗讘诇 讛讻讗 讗注"讙 讚诪砖转专砖讬 诇讬' 讻讬讜谉 讚拽谞住讗 诇讗 砖讬讬讱 讻讜诇讬 讛讗讬 讜讘讻诇诇 诪讻专 诇讬转讬' 诇讗 讬爪讗 讘谉 讞讜专讬谉:


讞讜抓 诪诪诇讗讻转讜 诪讛讜 讗诇讗 诇讜诇讚讜转 讜谞讬诪讗 讚诪驻拽注 讜诇讚讜转 诪诪爪讜转. 讞讜抓 诪砖讘转 讜讬讜"讟 诪讛讜 讚谞讬诪讗 讚注讬拽讜专 拽驻讬讚讗 讗讬谞讜 讘砖讘讬诇 讘讬讟讜诇 诪爪讜转讜 砖诇 注讘讚 讗诇讗 砖讘转 讜讬讜"讟 砖讛专讬 讛专讘 诪爪讜讜讛 注诇 砖讘讬转转 注讘讚讜 讻诪讜 注诇 砖讘讬转转 讘讛诪转讜 讜讗诐 讛注讘讚 诪讞诇诇 砖讘转 讻讗诇讜 讛专讘 注爪诪讜 诪讞诇诇 讜诪驻拽讬注 讗"注 诪诪爪讜讛 讝讜. 讜讬砖 诇注讬讬谉 讛专讬 讗驻讬' 诪讻专讜 诇讞"诇 讚诪拽讬讬诐 讻诇 讛转讜专讛 专拽 诪爪讜转 讛转诇讜讬' 讘讗专抓 讗讬谞讜 讬讻讜诇 诇拽讬讬诐 讜讗驻"讛 讬讜爪讗 诇讞讬专讜转. 讜讬"诇 讚讛转诐 讗讬谞讜 诪拽讬讬诐 砖讜诐 诪爪讜讛 讚讻诇 讛讚专 讘讞讜"诇 讻诪讬 砖讗讬谉 诇讜 讗诇讜讛 讗驻讬' 拽专讬讗转 砖诪注 砖拽讜专讗 讘讞讜"诇 讗讬谞谞讜 讻拽讜专讗 讘讗"讬 讻讬 讙专砖讜讛讜 诪讛住转驻讞 讘谞讞诇转 讛' 讜讝讛讜 诪讜住专 讙讚讜诇. 讗讱 诪"诪 谞"诇 诇讗 讗诪专讜 讗诇讗 讘注讘讚 讻谞注谞讬 讗讘诇 讙讚讜诇讬 讬砖专讗诇 转"讞 注讜住拽讬 转讜专讛 注诇讬讛诐 谞讗诪专 讘讻诇 诪拽讜诐 诪讜拽讟专 诪讜讙砖 诇砖诪讬 讜诪谞讞讛 讟讛讜专讛 讜讗讛讬讛 诇讛诐 砖诐 诪拽讚砖 讝讛 讘讬转 专讘谞讜 砖讘讘讘诇. 讜讛谞讛 讘诪住' 讘"拽 驻专拽 讚讜"讛 讗诪专 注讜诇讗 讗讗谞砖讬 讘讘诇 讙讚讜驻讬 注"砖 讛讬讟讬讘 讜讛专讬"祝 讜讛专诪讘"诐 诇讗 讛讘讬讗讜 讜讬砖"砖 砖诐 谞讚讞拽 讜诇驻注"讚 诪"砖 注讜诇讗 讙讚讜驻讬 讗讬谞谞讜 讙讬讚讜祝 讚讗讞讝"诇 诇诪谞爪讞 讝诪专讜 诇诪诇讱 砖谞讜爪讞讬' 讗讜转讜 讜砖诪讞 讜诪砖讛 讘讞讬专讜 注诪讚 讘驻专抓 诇驻谞讬讜 注"讻 讛讘讘诇讬诐 讗讜诪专讬诐 诪讛 诇谞讜 诇注砖讜转 讻讬 讗讬谉 讝讻讬讜转讬谞讜 讙讜专诐 诇谞爪讞 专爪讜谞讜 讬转"砖 讜讗讬谉 讻讗谉 讙讬讚讜祝 讗诇讗 注讜诇讗 讛讜讛 住"诇 讬讜砖讘讬 讞讜"诇 讗讬谞诐 讬讻讜诇讬谉 诇谞爪讞 注诇 讻讱 讻讬 讗专抓 讟诪讗讛 讛讬讗 讜讗驻讬' 爪讚讬拽讬诐 砖讘讛诐 讗讬谞诐 讬讻讜诇讬谉 诇谞爪讞 注"讻 拽专讬 诇讛讜 讘讘诇讗讬 讙讚驻讗讬 讘讘诇讗讬 讚讬讬拽讗 讜注"讻 讻砖诪转 注讜诇讗 讘讞"诇 讗诪专讜 注诇讬讜 住讜祝 诪住' 讻转讜讘讜转 讗谞转 注讜诇讗 注诇 讗讚诪讛 讟诪讗讛 转诪讜转 注讜诇讗 讚讬讬拽讗. 讗讘诇 诇讬转 讛讬诇讻转讗 讻讜讜转讬' 讘讝讛 讚拽讬讬"诇 讘讻诇 诪拽讜诐 诪讜拽讟专 诪讜讙砖 讜讗诪专 专' 讬讜讞谞谉 讗讬讻讗 住讘讬 讘讘讘诇 讛讬讬谞讜 讚讗讛谞讬 诇讛讜 讜诪砖讜"讛 讛砖诪讟讜 讛专讬"祝 讜专诪讘"诐 讜拽"诇:


驻砖讜讟 诪讬讛讗 讞讚讗. 讛专诪讘"诐 驻住拽 讗讬 转驻住 诇讗 诪驻拽讬谞谉 讜讛专讗讘"讚 讛砖讬讙 讛讗 讗讬谉 讛驻住讚 诇注讘讚 讘讙讜驻讜 讜诪讛 讬转驻讜住. 讜谞"诇 讛砖讙转讜 注诇 讞讜抓 诪诪爪讜转 讜诪砖讘转 讜讬讜"讟 讚讗诇"讛 讛专讬 诪驻住讬讚讜 讘讙讜驻讜 讟讜专讞 诪诇讗讻转 砖讘转 讜讬讜"讟 讜讗讻转讬 讬"诇 讚诪驻住讬讚 讘讙讜驻讜 讚讗诇讜 讻砖讛讜讗 注讘讚 讘讘讬转 讬砖专讗诇 谞拽诇 诇讜 诇爪讗转 讘讛驻诇转 砖谉 诪砖讗"讻 讘讘讬转 谞讻专 讗讬谉 转专讜驻讛 诇讜. 讜讗诪谞诐 专讗讘"讚 诇讟注诪讬' 砖讛砖讬讙 驻"讘 诪讙谞讬讘讛 讛诇' 讬"讚 讚拽谞住 讚讘注讬 讘"讚 诪讜诪讞讬谉 诇讗 诪讛谞讬 讘讬' 转驻讬住讛 拽讜讚诐 讛注诪讚讛 讘讚讬谉 诪讻"砖 讛讻讗 注讚讬讬谉 诇讗 讛驻讬诇 砖讬谞讜 讜诇驻"讝 诇驻诪"砖 专讬"祝 讜专诪讘"诐 讚讙诐 讛讱 拽谞住 讚诪讜讻专 注讘讚讜 讘注讬 讘"讚 诪讜诪讞讬谉 讗"讻 讘驻砖讟讜转 讛"诇 诇讛砖讬讙 讗诇讗 讗驻砖专 讛专讗讘"讚 住"诇 讻讛专讗"砖 讚拽谞住 讚诪讜讻专 诇谞讻专讬 诇讗 讘注讬 诪讜诪讞讬谉 专拽 拽谞住 砖讘转讜专讛 讻讙讜谉 砖谉 讜注讬谉 讜讻讚讜诪讛:


讜诪注诇讛 讘注专讻讗讜转 砖诇讛诐. 谞专讗讛 诪讚注转 讻诇 讛注诇讗讛 讘注专讻讗讜转 讗诐 讗讬谞谞讜 拽驻讬讚讗 讚诪诇讻讜转 砖爪专讬讱 讚讜拽讗 讘注专讻讗讜转 讗诇讗 讛讜讗 诪注爪诪讜 专讜爪讛 讘注专讻讗讜转 讗驻讬' 讗讬谞谞讜 讚讬谉 诇驻谞讬讛诐 讜诇讗 砖讬讬讱 诪讬拽专 砖诐 讛讗诇讬诇讬诐 讗诇讗 讻转讬讘转 砖讟专 讘注诇诪讗 诪"诪 诪讞砖讘 讜诪讻讘讚 讗讜转诐 砖诇讗 诇爪讜专讱 讜讛讜讗 讗住讜专 讜诇注讬诇 讻诇 讛砖讟专讜转 讛注讜诇讬诐 讘注专讻讗讜转 讛转诐 诪讬讬专讬 讛讜讛 讚讬谞讗 讚诪诇讻讜转讗 砖爪专讬讱 诇讛注诇讜转 讘注专讻讗讜转 讗"讻 讛讜讗 讗讬谞讜 诪讞砖讘 讗讜转诐 讗讘诇 讛讻讗 讗讬 诇讗讜 讚讛讜讛 讻诪爪讬诇 诪讬讚诐 讗住讜专 诇讛讞砖讬讘诐:


讗诇讗 注讘讚 诪讬诇转讗 讚诇讗 砖讻讬讞讗. 讜讛谞专讗讛 诪讻讬专转 讘转讬诐 讚诇讗 住讙讬 讘诇讗 讘讬转 讜诇讗 讗转讬 诇讝讘讜谞讬 诇讗 拽谞住讜 讗诇讗 讘讗讜转诐 讛讚诪讬诐 讜注讘讚 讚讗转讬 诇讝讘讜谞讬 拽谞住讜 注讚 注砖专讛 讜讘注砖专讛 住讙讬 讻讬讜谉 讚诇讗 砖讻讬讞讬. 讜讘讛诪讛 讚砖讻讬讞. 讜讙诐 讗转讬 诇讝讘讜谞讬 拽谞住讜 讘诪讗讛 讻讬 讻谉 驻住拽 专讬"祝 讜专讗"砖 讗讱 专诪讘"诐 驻住拽 讙诐 讘讛诪讛 讘注砖专讛. 讜专' 讘讞讬讬 驻' 讜讬讙砖 讻转讘 讚诪砖讜"讛 谞转谉 讬讜住祝 诇讘谞讬诪讬谉 砖诇砖 诪讗讜转 讻住祝 讻讚讬 砖讬讛讬讛 讻驻专讛 诇讗讞讬讜 砖诪讻专讜讛讜 诇谞讻专讬诐 讜讚诪讬 注讘讚 砖诇砖讬诐 讻住祝 讜诪讗讛 讘讚诪讬诐 讛讜讗 讙' 讗诇驻讬诐 注讜诇讛 诇讻诇 讗讞讚 讙' 诪讗讜转 注"讻 谞转谉 诇讘谞讬诪讬谉 讜诇讗 诇讛诐. 讜讻"讻 诪讜专讬 讘讛驻诇讗讛 砖诐 讜讝讛 讚诇讗 讻讛诇讻转讗 讚讗讬谉 拽讜谞住讬谉 讗诇讗 注砖专讛 讘讚诪讬诐 讜讬砖 诇拽讬讬诐 讚讘专讬讛诐 讘讗讜驻谉 讗讞专. 讻讬 讗讞专 砖讻讘专 讛转讞住讚 讗砖专 注诇 讘讬转讜 注诪讛诐 讜讗诪专 讗砖专 谞诪爪讗 讛讙讘讬注 讘讬讚讜 讛讜讗 讬讛讬' 诇讬 注讘讚 讜讗转诐 转讛讬讜 谞拽讬讬诐 讜讛诐 讘专爪讜谉 谞驻砖诐 讗诪专讜 讛谞谞讜 注讘讚讬诐 诇讗讚谞讬 讜诪住专讜 注爪诪诐 注讘讚讬诐 诇谞讻专讬 讜讘讞"诇 讗注"驻 砖诇讗 谞转拽讬讬诪讜 讚讘专讬讛诐 诪"诪 爪专讬讻讬诐 讻驻专讛 注诇 讚讘讜专 讝讛 讜讞讬讬讘 讻诇 讗' 注砖专讛 驻注诪讬诐 砖诇砖讬诐 砖拽诇讬诐 讜讛讬讬谞讜 砖诇砖 诪讗讜转 讻住祝:


诪讻专 注讘讚讜 讜诪转. 谞"诇 讘讻诇诇 讗讬讘注讬' 讝讜 诪讻专 讘讛诪转讜 讜诪转. 讜讙诐 注讘讚讜 讞讜抓 诪诪爪讜转 讗转"诇 讚讬爪讗 讘谉 讞讜专讬谉 讜诪砖"讛 诇讗 讛讜诪"诇 讘砖诪注转讬谉 讚诪驻拽讬注 诇讬' 诪诪爪讜转 讻讚讗诪专 讘讘讻讜专讜转 讚讝讛 诇讗 砖讬讬讱 讘注讘讚 讞讜抓 诪诪爪讜转. 讜讙诐 讘讘讛诪讛 讚诇讬讻讗 讗讬住讜专 讻诇诇 讗讞专 砖诪讻专讜 讗讬谉 讻讗谉 砖讘讬转转 讘讛诪转讜. 讗讘诇 讗讘讬转 讜讚讗讬 诇讗 拽诪讘注讬 诇讬' 讚讛专讬 注讬拽讜专 讛讗讬讘注讬 讛讬讗 讗讬 诇讚讬讚讬' 拽谞住讜 讗讜 诪诪讜谞讬' 讜讘诪讜讻专 讘讬转 诇谞讻专讬 讛讬讛 转讞诇转 讛转拽谞讛 讚诪讬讜 讗住讜专讬谉 讛专讬 讗诪诪讜谞讜 讙讝专讜 讜讗讬谉 诇讚诪讜转 讙讝讬专转 讞讻诪讬诐 讝讛 诇讝讛 讜讛谞讛 诪讙"讗 住讬' 转拽诇"讞 讻' 讛注讜砖讛 诪诇讗讻讛 砖讗讬谞讜 讗讘讚 讘讞讜诇讜 砖诇 诪讜注讚 讛"诇 讻诪讘砖诇 讘砖讘转 讚讗住讜专 诇讜 注讜诇诪讬转 讜讛"讛 诇讘谞讜 讜讘诪讞爪讬转 讛砖拽诇 诪住讬讬诐 讜爪专讬讱 诇讞诇拽 讘讬谞讜 诇爪讜专诐 讗讜讝谉 讘讻讜专. 讜诪讙"讗 诇讗 讛讜讚讬注 诪谞"诇 讚诪讘砖诇 讘砖讘转 拽谞住讜 讘谞讜 讜讘转砖讜' 驻谞讬诐 诪讗讬专讜转 讞"讘 住讬' 住"讗 驻砖讬讟讗 诇讬' 讚讻砖诐 砖诇讗 拽谞住讜 讘爪讜专诐 讗讜讝谉 讚讗讜专讬讬' 讛"讛 诪讘砖诇 讘砖讘转 诇讗 拽谞住讜 讘谞讜 讗讞专讬讜 注"砖 讜讗"讻 讚讘专讬 诪讙"讗 转诪讜讛讬诐. 讜诇驻注"讚 谞"诇 讻讬讜谉 讚诪讘砖诇 讘砖讘转 讘诪讝讬讚 讗住讜专 诇讜 注讜诇诪讬转 讜诇讗讞专讬诐 注讚 诪"砖 讗"讻 讛专讬 谞诪谞讜 讞讝"诇 注诇 讛转讘砖讬诇 讜诇讗 注诇 讛诪讘砖诇 砖讛专讬 讗住专讜 讛转讘砖讬诇 诇讗讞专讬诐 注讚 诪"砖 讗诇讗 注诇讬讜 讛讞诪讬专讜 诇讗讜住专讜 注讜诇诪讬转 讗讘诇 注讻"驻 讘讞讚讗 诪讞转讗 诪讞转讬谞讛讜 砖讙讝专讜 注诇 讛诪诪讜谉 讜诇讗 讗讙讘专讗 讗"讻 诪诪讬诇讗 拽谞住讜 讘谞讜 讗讞专讬讜 讜讻谉 讘注讜砖讛 诪诇讗讻讛 讘讞砖"诪 讘讚讘专 砖讗讬谞讜 讗讘讚 讜讚诪讬讜谉 讬驻讛 讛讜讗 讻讬 讻诇 讛砖讘转讜转 讜诪讜注讚讬诐 讚讬谉 讗讞讚 讜讙讝讬专讛 讗讞转 诇讛诐. 讜注讬讬谉 驻"讘 讚讘讬爪讛 讙讘讬 讛讜讗 谞讗住专 讜拽诪讞讜 谞讗住专. 讜注讬讬谉 讞拽 讬注拽讘 住讬' 转诪"讞 住"拽 讻"讗 讚讗注驻"讬 砖讘讬讟诇 讞诪抓 讜注讘专 注诇讬讜 讛驻住讞 诪"诪 拽谞住讜 讘谞讜 讗讞专讬讜 讜诪讜讻讬讞 讻谉 诪讛专"谉 讚讻转讘 诇讻"注 拽谞住讜. 讜诇注"讚 砖"住 注专讜讱 讛讜讗 注讬专讜讘讬谉 住"讚 注"讘 讚讗讬 诇讗讜 讚讛讜诇讻讬谉 讗讞专 讛专讜讘 注讜讘专讬 讚专讻讬诐 讜讛讬' 讞诪爪讜 砖诇 讬砖专讗诇 砖注讘专 注诇讬讜 讛驻住讞 讛讬讛 讗住讜专 讗注驻"讬 砖讻讘专 谞转讬讗砖 讜讛讜驻拽专 讗注"讻 诇讻"注 讗住专讜. 讗诇讗 讚诪讛转诐 讬"诇 讚讜拽讗 注讘专 讗讬住讜专 讚讗讜专讬讬转讗 讗讘诇 诇讗 讘讘讬讟诇讜 讜注讘专 讗讗讬住讜专 讚专讘谞谉 讜讬讘讜讗专 诇拽诪谉 讗讬"讛 讜诇驻注"讚 讗讬谉 讞讬诇讜拽 讜诪爪讗转讬 讟注诐 诪讛专讬"讟 讗诇讙讗讝讬 讘诪住' 讘讻讜专讜转 讚讻讬讜谉 讚讞诪抓 讚驻住讞 讗住讜专 讘讛谞讗讛 诪诪砖 讜讗讬谉 讛讘谉 讬讜专砖 讜诇讗 砖讬讬讱 讝讻讬' 诪讛讛驻拽专 讗"讻 讙诐 讗讞专 讛驻住讞 注砖讜 讻注讬谉 转讜专讛 注"砖. 讜诪讙"讗 住讬' 转拽诇"讞 讛谞"诇 诪住讬讬诐 讜注讬' 讬讜"讚 住讬' 爪"讟 注"砖. 讜讛谞讛 讛转诐 诪讬讬专讬 诪讘讟诇 讗讬住讜专 诇讻转讞诇讛 讚讗住讜专 诇诪讬 砖诪讘讟诇讜 讘砖讘讬诇讜 讜诪讬讛讜 讛转诐 讙讜驻讗 诇讗 谞转讘讗专 讗讬 拽谞住讜 讘谞讜 讗讞专讬讜. 讜谞专讗讛 诪讻讜讜谉 诪诇讗讻转讜 讘诪讜注讚 讘讚讘专 讛讗讘讜讚 讛讬讬谞讜 诪诪砖 诪讘讟诇 诇讻转讞诇讛 砖注讜砖讛 转讞讘讜诇讛 诇讛转讬专 诪诇讗讻讛 讘诪讜注讚 讘驻砖转谉 讛诇诇讜 注"讬 砖砖讜专讛 讗讜转诐 拽讜讚诐 讛诪讜注讚 讻讚讬 砖讻砖讬讙讬注 讛诪讜注讚 讬讛讬讛 讚讘专 讛讗讘讜讚 讜讬讛讬' 诪诇讗讻转讜 诪讜转专转 讜讝讛 讻诪讜 诪驻爪注 讗讙讜讝讬诐 砖讬转讘讟诇 讞砖讬讘讜转谉 讜讬转讘讟诇讜 讘专讜讘 讜讻讚讜诪讛 讜爪"注 讘讻诇 讝讛 讻讬 诇讗 谞转讘讗专 讛讬讟讬讘 讘驻讜住拽讬诐 讜注讬讬谉 讘住诪讜讱 讗讬"讛:


诪讛讜 砖讬拽谞住讜 讘谞讜 诇驻讚讜转讜 注讻"诇 专砖"讬. 专爪讛 讘讝讛 讚驻砖讬讟讗 诇讬' 讚拽谞住讜 讘谞讜 讘讛讗 讚诇讻砖讬讘专讞 讗讬谞讜 讬讻讜诇 诇讻讜驻讜 诇砖注讘讚讜 讗讚专讘讗 讻讜驻讬谉 讗讜转讜 诇讻转讜讘 诇讜 讙讟 砖讞专讜专 讜讻"讻 专砖"讬 讘讛讚讬讗 讘诪"拽 讬"讙 注"讻 讚讝讛讜 讘讻诇诇 拽谞住. 讜拽讜谞住讬谉 讘讛讗 讘谞讜 砖诇讗 讬专讜讬讞 讗讘诇 讗讬讘注讬 诇谉 讗讬 拽谞住讜 讙诐 诇驻讚讜转讜 讜诪住拽谞讗 诇讗 拽谞住讜. 讜讘讚讬讘讜专 讛住诪讜讱 讗诐 转诪爪讗 诇讜诪专 讜讻讜' 讚讗诪专讬谞谉 讛转诐 诇讗 讬砖讞讜讟 注讜诇诪讬转 注讻"诇 讜讻转讘 诪讛专诪讗"砖 讘转砖讜' 讛谞"诇 讜讻谉 诪讛专讬"讟 讗诇讙讗讝讬 讛谞"诇 讚驻讬专砖"讬 讻谉 诇专"讗 讚讘讻讜专讜转 讘诪转谞讬' 砖诐 讚住"诇 诇讗 讬砖讞讜讟 注讜诇诪讬转 讗驻讬' 谞驻诇 讘讬' 诪讜诐 讗讞专 诇讗 讬砖讞讟 注诇讬讜. 讜诇讛谞"诇 谞讬讞讗 讚驻砖讬讟讗 诇讬' 诇专砖"讬 诪讚拽谞住讬谞谉 讛讘谉 砖爪专讬讱 诇砖讞专专讜 讻砖讬讘专讞 砖"诪 砖诇讗 讬专讜讬讞 注"讬 驻讜注诇 讗讜谉 砖诇 讗讘讬讜 讜讛专讬 讻讘专 拽讬讘诇 讚诪讬 砖讜讜讬讜 诪讛讙讜讬 讜讗诐 讗讞专 讛讘专讬讞讛 注讜讚 讬砖注讘讚 讘讜 讛专讬 诪专讜讬讞 讗讘诇 诇讛驻住讬讚 注讚 注砖专讛 讘讚诪讬讜 拽讗 诪讬讘注讬 诇讬' 讜讗讬驻砖讟讗 诇拽讜诇讗 讗"讻 诪诪讬诇讗 讘爪讜专诐 讗讜讝谉 讘讻讜专 讚诇专讘谞谉 诇讗 讬砖讞讜讟 注诇 讗讜转讜 讛诪讜诐 诇讗 拽诪讘讬注讬 诇谉 讚诪讛"转 讬专讜讬讞 讛讘谉 讗诇讜 诇讗 讛讟讬诇 讗讘讬讜 讘讜 诪讜诐 讛讬' 讗住讜专 讬砖讗专 讘讗讬住讜专讜 讗讱 讛讗讬讘注讬 诇专"讗 讚讗住讜专 讗驻讬' 谞驻诇 讘讜 诪讜诐 讗讞专 讜讛讬讬谞讜 讛驻住讚 讘讝讜 拽诪讘注讬 诇讬' 讜讗讬驻砖讟讗 诇拽讜诇讗. 讜讛谞讛 诇驻"讝 诇讛讬诇讻转讗 砖诇讗 诇讛驻住讬讚 讛讘谞讬诐 诪砖诇讛诐 诇讗 讬拽谞住讜 讘谞讜 讗讞专讬讜 讗驻讬' 讘讗讬住讜专讬谉 讚讗讜专讬讬转讗 讗讱 砖诇讗 诇讛专讜讬讞 讚讬砖 诇诇诪讜讚 诪讻讗谉 讞讜诪专讗 讬"诇 讚讜拽讗 讘爪讜专诐 讗讜讝谉 讜诇讗 谞驻诇 讘讜 诪讜诐 讗讞专 讚讛讜讛 讚讗讜专讬讬转讗 讜讻谉 讘注讘讚 砖讘专讞 讗注"讙 讚讛讜讛 讚专讘谞谉 讻讬讜谉 讚诪驻拽注 诇讬' 诪诪爪讜转 砖拽讜诇 讻诪讜 讚讗讜专讬讬转讗 讜讻谉 讘砖讘讬注讬转 讻讬讜爪讗 讘讝讛 诪讚诪讝诇讝诇讜 讘讛讜 讜拽砖讛 讗讘拽讛 砖诇 砖讘讬注讬转 讜讚讜诪讛 诇讚讗讜专讬讬转讗 讛讗 讜讚讗讬 讬诇驻讬谞谉 诪砖诪注转讬谉 砖拽谞住讜 讘谞讜 讗讞专讬讜 讗讘诇 讘讗讬住讜专 讚专讘谞谉 讗驻讬' 讚诇讗 拽谞住讜 讘谞讜 讗驻讬' 砖讛专讜讬讞 讻讙讜谉 诪讘讟诇 讗讬住讜专 诇讻转讞诇讛 砖诪专讜讬讞 讛讘谉 讗驻砖专 讗讬 讬讘讟诇 讗讬住讜专 讗讬谞讜 讗诇讗 诪讚专讘谞谉 讗讜 讻诇 讻讬讜爪讗 讘讝讛 讗驻砖专 诇讗 拽谞住讜 讜讗驻"讛 讻' 专讬"讜 讚讘讚讘专 砖讗讬谞讜 讗讘讚 拽谞住讜 诇讘谞讜 诪砖讜诐 讚讛讜讛 讚讗讜专讬讬转讗 讻诪讜 讘爪讜专诐 讗讜讝谉 专"诇 砖诇讗 讬专讜讬讞 砖诇讗 讬砖讞讜讟 注诇 讗讜转讜 讛诪讜诐 讜诪讬讬专讬 讘讚讘专 砖讗讬谞讜 讗讘讚 砖讬专讜讬讞 讛讘谉 注"讬 砖谞注砖讛 讘讞讜讛"诪. 讜讚讘专讬 讟讜"讝 住讬' 转拽诇"讞 爪"注. 注讬讬谉 讞诪讚 诪砖讛 砖诐. 讜讘讝讛 谞讬讞讗 讘砖讟专 砖讬砖 讘讜 专讬讘讬转 砖讻转讘 转讜住' 砖拽谞住讜 讘谞讜 讛讬讬谞讜 讟注诪讗 砖诇讗 讬专讜讬讞 讜诪讛讗 讛讜讻讬讞 专砖"讬 砖拽谞住讜 注讻"驻 诇砖讞专专讜 砖诇讗 讬专讜讬讞 讜讝讛 讘专讜专 诇驻注"讚:





驻谞讬 讬讛讜砖注

专砖"讬 讘讚"讛 讛"讙 讜讗讘"讗 讘砖诇讜讛 讻讜' 讚讗注"讙 讚诪讟讗 讝讬诪谞讬讛 讛讜讬 讘讞讝拽转 讛注讻讜"诐 讻讜' 注讻"诇. 讜诇讻讗讜专讛 讬砖 诇转诪讜讛 讚讗讻转讬 诪讗讬 诪讞讜住专 讙讜讘讬讬谞讗 砖讬讬讱 讘拽专拽注 讻讬讜谉 讚诪讚讬谞讗 拽谞讜讬讛 诇讬砖专讗诇 讻讬讜谉 讚诪讟讗 讝讬诪谞讗 讗"讻 讛专讬 讛讬讗 砖诇讜 讜讗诪讗讬 驻讟讜专 诪诪注砖专 讜讚讜讞拽 诇讗讜拽诪讬 砖讙讚诇讜 讛驻讬专讜转 讘专砖讜转 讛注讻讜"诐 讚诇讗 诪讟讗 讝讬诪谞讗 讗诇讗 讚注讻砖讬讜 诇讗讞专 砖讙讚诇讜 讜讛讙讬注讜 诇注讜谞转 讛诪注砖专讜转 讘讬讚 注讻讜"诐 诪讟讗 讝诪谉 讛驻专注讜谉 诪砖"讛 驻讟讜专 讻讬讜谉 砖讘砖注转 讞讜讘转讛 讛讬转讛 驻讟讜专讛 讜诪讻"砖 讚讗"诇 讛讻讬 诇驻诪"砖 讛转讜住驻讜转 诇拽诪谉 讚祝 诪"讝 讘讚"讛 讗诪专 专讘讛 讚讘诇讗"讛 讗讬讬专讬 讘专讬讬转讗 讚讛讻讗 驻讟讜专讛 诪诪注砖专 讘住讜专讬讗 讚讜拽讗 讜讘住讜专讬讗 讗诪专讬谞谉 诇讛讚讬讗 讘诪住讻转 诪注砖专讜转 讚讻诇 砖讘讗 诇注讜谞转 讛诪注砖专讜转 讘讬讚 注讻讜"诐 驻讟讜专讛 讻砖诇拽讞讛 讬砖专讗诇 讗讞"讻 讗诇讗 砖谞专讗讛 讚讜讞拽 诇驻专砖 讻谉 砖讬讟转 讜住转讬诪转 诇砖讜谉 专砖"讬 讝"诇 讜注讜讚 讚讗"讻 诪讗讬 讗讬专讬讗 诇讜讛 讗驻讬诇讜 讘诪讻讬专讛 谞诪讬 砖讬讬讱 讛讗讬 讚讬谞讗 讻讚驻专讬砖讬转 诇讻讱 谞诇注"讚 讚专砖"讬 讝"诇 住讜讘专 讚诇讗 诪讛谞讬 讻诇诇 转谞讗讬 讚讗讬 诇讗 讗驻专注 诇讱 讬讛讗 讞诇讜讟 诇讱 讗诇讗 讻砖讛讬讗 诪砖讻讜谞讗 诪讜讞讝拽转 讚讗诇"讻 诇讗 拽谞讛 讜讘讛讻讬 讛讜讬 讗"砖 讟驻讬 讚讗祝 诇诪讗讬 讚讗讜拽讬 讘驻住讞讬诐 讘驻' 讻诇 砖注讛 诪转谞讬' 讚注讻讜"诐 砖讛诇讜讛 讘讚讗"诇 诪注讻砖讬讜 讗驻"讛 诪讜拽讬 诇讛 谞诪讬 讘讛专讛讬谞讜 讗爪诇讜 讜诇砖讬讟转 讛专诪讘"诐 讝"诇 砖诐 讗讬讬专讬 讘诪讟讗 讝讬诪谞讗 讜讻讘专 讻转讘转讬 诇注讬诇 讘住讜讙讬讗 讚注讘讚 砖注砖讗讜 讗驻讜转讬拽讬 讚砖讬讟转 专砖"讬 讝"诇 谞讜讟讛 诇砖讬讟转 讛专诪讘"诐 讝"诇 讜讻讬讜谉 砖讻谉 讛讜讗 讘诪砖讻讜谉 诪讟诇讟诇讬诐 讻"砖 讘诪砖讻讜谞讗 讚拽专拽注讜转 讚砖讬讬讱 讬讜转专 讚讬谉 讗住诪讻转讗 讻诪讜 砖讻转讘 讛砖"讱 讘讞"诪 住讬诪谉 注"讙 讘讗专讬讻讜转 讜讗祝 诇驻诪"砖 讘住诪讜讱 讘砖诐 讙讚讜诇讬 讛驻讜住拽讬诐 讚讗讬谉 讚讬谉 讗住诪讻转讗 讘注讻讜"诐 诪讬砖专讗诇 讜讛"讛 诇讛讬驻讱 谞专讗讛 讚讛讬讬谞讜 讻砖讛讜讗 诪讜讞讝拽 讚讘专 讝讛 爪专讬讱 讘讬讗讜专 讙讚讜诇 讻诪讜 砖讛讗专讬讻讜 讛"讛 讜讛讻"诪 讘驻专拽 讬"讗 诪讛诇讻讜转 诪讻讬专讛 讜讘讟讜讞"诪 住讬诪谉 专"讝 讜讘砖"讱 住讬诪谉 注"讙 讜讻诪讜 砖讻转讘转讬 讻谞"诇 谞讻讜谉 讜讘专讜专:


讘讚"讛 讞讜抓 诪诪诇讗讻转讜 讙讜驻讜 拽谞讜讬 诇讱 讻讜' 砖诇讗 诪讻专讜 讗诇讗 诇讛砖讬讗讜 诇砖驻讞转讜 讻讜' 注讻"诇. 讜爪"注 讚讛讗 驻砖讬讟讗 讘讻讜诇讗 转诇诪讜讚讗 讚注讻讜"诐 诇讗 拽谞讛 注讘讚 诇讙讜驻讜 讜讗诐 讻谉 讘诪讗讬 拽谞讛 讛讜讜诇讚讜转 讗诐 诇讗 砖谞讗诪专 讻讬讜谉 砖诪住专讜 诇砖驻讞转讜 诪诪讬诇讗 讛诐 谞拽谞讬谉 诇讜 讗诇讗 砖讛转讜住驻讜转 讻转讘讜 诇注讬诇 讘砖诪注转讬谉 讚诪讜讻专 注讘讚讜 诇注讻讜"诐 诇讗 拽谞讬讗 诇讬讛 注讻讜"诐 诇讜讜诇讚讜转 讜讘讗诪转 爪专讬讱 诇讬 注讬讜谉 讚诪讛讬讻讗 转讬转讬 讬讛讬讜 讛讜讜诇讚讜转 诇讬砖专讗诇 讻讬讜谉 砖注讻讜"诐 诪讜住专 诇讜 砖驻讞讛 砖讛讬讗 砖诇讜 诇讙诪专讬 讜讘转专 讚讬讚讛 砖讚讬谞谉 诇讛讜 讗"讻 讗讬谉 诇讬砖专讗诇 讝讻讜转 讘讜讜诇讚讜转 注诇 讬讚讬 讛注讘讚 讜爪"注 讜讬砖 诇讬讬砖讘:





讬诐 砖诇 砖诇诪讛

讗诪专 专' 讬讛讜砖注 讘谉 诇讜讬 讛诪讜讻专 注讘讚讜 诇讙讜讬诐 拽讜谞住讬谉 讗讜转讜 注讚 注砖专讛 讘讚诪讬讜 讚讜拽讗 讗讜 诇讗讜 讚讜拽讗 转"砖 讚讗诪专 专讬砖 诇拽讬砖 讛诪讜讻专 讘讛诪' 讙住讛 诇讙讜讬 拽讜谞住讬诐 讗讜转讜 注讚 诪讗讛 讘讚诪讬诐 讗诇诪讗 讚诇讗讜 讚讜拽讗 讜讚讞讬 砖讗谞讬 注讘讚 讚诇讗 讛讚专 诇讬' 驻讬' 讚讬诇诪讗 转专讜讜讬讬讛讜 讚讜拽讗 讜注讘讚 讛讬讬谞讜 讟注诪讗 讚诇讗 拽谞住讬讛 讻讜诇讬 讛讗讬 讚诇讗 讛讚专 诇诪专讬' 讘转专 讚驻专讬' 诇讬'. 讗诇讗 讘讛诪讛 讟注诪讗 诪讗讬 诪砖讜诐 讚讛讚专' 诇讬' 诇拽谞住讬' 讟驻讬 讞讚 讗诇讗 注讘讚 诪讬诇转讗 讚诇讗 砖讻讬讞讗 讜诪讬诇转讗 讚诇讗 砖讻讬讞讗 诇讗 讙讝专讜 讘讛 专讘谞谉. 讜讻转讘讜 讛专讬"祝 讜讛专讗"砖 讚讛讗讬 诇讬砖谞讗 注讬拽专 诇驻讬 砖讛讜讗 诇讬砖谞讗 讘转专讗 讜砖谞讬讛谉 讚讜拽讗 拽讗诪专 讜转讬诪讗 讗注驻"讬 砖讘讙诪' 谞讗诪专 讘诇砖讜谉 讚讞讜讬 讻讬 讛转诇诪讜讚 讘注讬 诇诪讬驻砖讟 诪专"诇 讚诇讗讜 讚讜拽讗 注砖专讛 拽讗诪专 讙讘讬 注讘讚 讚讛讗 讛讻讗 讙讘讬 讘讛诪讛 诪讗讛 拽讗诪专 讜讚讞讬 讚讬诇诪讗 砖讗谞讬 讘讛诪讛 讜讗驻砖专 诇讜诪专 砖诪"诪 驻住拽讜 讘讛讗讬 讚讬讞讜讬 讻讬 讛讬讻讬 讚诇讬讛讜讬 讚讘专讬 专讬讘"诇 讜专"诇 讚讜拽讗. 讜讗讜诇讬 住诪讻讜 谞诪讬 讗诇讬砖谞讗 讚转诇诪讜讚讗 讚拽讗诪专 讗诇讗 砖讗谞讬 注讘讚 讻讜' 讜拽讗诪专 讗诇讗 注讘讚 讻诇讜诪专 讘诇讬 讚讬讞讜讬 讻诇诇 讻讱 讛讜讗 讛讚讬谉 讚注讘讚 讚诇讗 砖讻讬讞讗 讗讬谞讜 讗诇讗 注砖专讛 讘讚诪讬讜. 讜讻转讘 讛专讗"砖 讜讝"诇 讻转讘 讛专讬"祝 讜讞讝讬谞谉 诇讬' 诇讙讗讜谉 讚拽讗诪专 讚诇讗 诪讙讘讬谞谉 讛讗讬 拽谞住讗 讗诇讗 讘讗"讬 讗讘诇 讘讞"诇 诇讗 讚诇讗 诪讙讘讬谞谉 拽谞住讗 讘讘讘诇. 讜转诪讛转讬 注诇 讚讘专讬 讛讙讗讜谉 讚诪讛 注谞讬谉 讝讛 诇拽谞住讜转 讚讗讬谉 讙讜讘讬谉 讘讘讘诇 讚讛讬讬谞讜 拽谞住讜转 砖讞讬讬讘讛 转讜专讛 讜讗讬谉 讙讜讘讬谉 讗讜转诐 讘讘讘诇 诪砖讜诐 讚讘注讬谞谉 诪讜诪讞讬谉 讜讗讬谉 住诪讬讻讜转 讘讘讘诇 讗讘诇 讗诐 讞讻诪讬' 转拽谞讜 拽谞住讜转 诇注砖讜转 住讬讙 诇转讜专讛 诇诪讛 诇讗 讬讙讘讜 讗讜转诐 讘讘讘诇. 注"讻. 讜讚讘专讬讜 讬砖专讬诐. 讜诪住讬拽 讘注讬 诪讬谞讬' 专' 讬专诪讬' 诪专' 讝讬专讗 诪讻专 注讘讚讜 讜诪转 诪讛讜 砖讬拽谞住讜 讘谞讜 讗讞专讬讜 驻讬' 诇驻讚讜转讜 讗讘诇 讘讛讗 诇讗 诪讬讘注讬' 诇讬' 讗诐 讻讜驻讬谉 讗转 讘谞讜 诇讬转谉 讙讟 砖讞专讜专 讚讘讜讚讗讬 讻讜驻讬谉 讗讜转讜 诪讗讞专 讚讬爪讗 诇讞讬专讜转 讜驻砖讬讟 诇讬' 诪讛讗 讚转谞谉 砖讚讛 砖谞转拽讜讜爪讛 讘砖讘讬注讬转 驻讬' 谞讟诇讜 诪诪谞讜 拽讜爪讬谉 讜讘专拽谞讬谉 诇讬讬驻讜转讛 转讝专注 诇诪讜爪讗讬 砖讘讬注讬转 讚讗讬谉 讝讜 注讘讜讚转 拽专拽注 诪谉 讛转讜专讛 谞讟讬讬讘讛 驻讬' 谞讝讚讘诇讛 讛讜诇讬讱 诇讛讝讘诇 讘注讙诇讜转 讜诪砖讗讜转 讗讜 谞讚讬讬专讛 驻讬' 注"讬 讚讬专 讻讛"讙 讘讝讘诇讛 诇讗 转讝专注 诇诪讜爪讗讬 砖讘讬注讬转 讚注讘讜讚转 拽专拽注 讛讜讗 讜拽讜谞住讬谉 讗讜转讜 讜讛转讜' 驻讬专砖讜 谞讟讬讬讘讛 讞专砖 讘讛 讞专讬砖讛 讬转讬专讛 讚讛讜讬 讚讗讜专讬讬转讗 讜谞讚讬讬专讛 讻驻讬' 讘拽讜谞' 讜诪讬讬转讬 专讗讬' 诪谞讟讬讬讘讛 讜讗"专 讬讜住讬 讘专 讞谞讬谞讗 谞拽讟讬谞谉 讛讟讬讘讛 讜诪转 讘谞讜 讝讜专注 讗诇诪讗 诇讚讬讚讬' 拽谞住讜 专讘谞谉 诇讘专讬' 诇讗 拽谞住讜 专讘谞谉 转讜 诪住讬拽 讗诪专 讗讘讬讬 讟讬诪讗 讟讛专讜转 讜诪转 诇讗 拽谞住讜 专讘谞谉 讘谞讜 讗讞专讬讜 诪"讟 讛讬讝拽 砖讗讬谞讜 谞讬讻专 讻讙讜谉 讛讟讜诪讗讛 砖讗讬谞讛 谞讬讻专转 讘驻讬专讜转 诇讗 砖诪讬讛 讛讬讝拽 讜拽谞住 专讘谞谉 讛讜讗 诇讚讬讚讬' 拽谞住讜 专讘谞谉 诇讘专讬' 诇讗 拽谞住讜 专讘谞谉:

